Predkladacia správa

Ministerstvo financií Slovenskej republiky predkladá návrh na zrušenie úlohy uloženej uznesením vlády Slovenskej republiky č. 694 z 30. augusta 2000 k auditu súladu činností a financovania ústredných orgánov štátnej správy a organizácií v ich pôsobnosti (bod C.40.), ktorá znie „v spolupráci s podpredsedom vlády I. Miklošom a po jej vzniku so Správou nehnuteľného majetku štátu predložiť na rokovanie vlády návrh opatrení v oblasti metodiky nájomného za prenájom nehnuteľného majetku štátu v správe ústrednej štátnej správy v súlade s dokumentom Audit“, z dôvodu zrušenia úlohy C.39. materiálu Audit uznesením vlády SR č. 970 zo 4. septembra 2002 (bod B.1.).

Schválenie zrušenia úlohy nebude mať vplyv na verejné financie, na životné prostredie a ani na zamestnanosť.

Materiál prešiel medzirezortným pripomienkovým konaním bez zásadných pripomienok.